钦定古今图书集成/明伦汇编/氏族典/第490卷 > 《廖用贤尚友录》 > 向朗
## 钦定古今图书集成/明伦汇编/氏族典/第490卷 > 《廖用贤尚友录》 > 向朗

按《蜀志向朗传》：“朗字巨达，襄阳宜城人也。刘表以为
临沮长。表卒，归先主。蜀平，以为巴西太守。顷之，转任
牂牁，又徙房陵。后主践阼，为步兵校尉，领丞相长史。
丞相亮南征，朗留统后事。五年，随亮汉中。朗素与马
谡善，谡逃亡，朗知情不举，亮恨之，免官。亮卒后，徙左
将军，封显明亭侯。延熙十年卒。”